lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr es lv lv lv lv lv lv lv lv lv lv lv pl lv lt es lv lv lv lv lv lv lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Igaunijas atjaunojamās enerģijas ražotājs “Evecon” ieguldīs 30 miljonus eiro saules parkos Latvijā – ZZ.lv
Vārda dienas svin: Elza, Ilizana
Igaunijas atjaunojamās enerģijas ražotājs SIA “Evecon”, kas šobrīd aktīvi izvērš darbību visās Baltijas valstīs, saules parkos Latvijā plāno ieguldīt 30 miljonus eiro 2022. – 2023. gadā.
“Uzsākot darbu Latvijā, ceru, ka mēs spēsim pārņemt igauņu pozitīvo pieredzi, ieviest Latvijā jau pārbaudītu praksi. Šobrīd jau vairāk nekā desmit pašvaldībās ir uzsākti saules elektrostaciju projektēšanas darbi, un paralēli norit sarunas ar citām pašvaldībām projektu ieviešanai. Meklējam piemērotākās vietas projekta nodrošināšanai, svarīgi, lai būtu atbilstoša platība un ceļu infrastruktūra. Turpināsim aktīvu darbu, lai paaugstinātu Latvijas enerģētisko neatkarību!” sacīja Gatis Lazda, “Evecon Latvia” valdes priekšsēdētājs
SIA “Evecon” galvenās darbības jomas ir saules un vēju parku izveide strauji augošās zaļās enerģijas nozarē visās trīs Baltijas valstīs. Šobrīd uzņēmums nodarbina vairāk nekā 30 cilvēku Tallinā, Rīgā un Viļņā.
“Arī Latvijā saskatām lielu potenciālu saules un vēja enerģijas nozares attīstībai, jo īpaši, pateicoties spēcīgajai vietējai komandai, kas šobrīd jau strādā ar aptuveni 30 projektiem. Uzņēmuma mērķis ir 2022. – 2023. gadā uzcelt sešus jaunus saules enerģijas parkus Latvijā, ieguldot 30 miljonus eiro,” situāciju raksturoja “Evecon” līdzīpašnieks Aivars Mēmets.
“Evecon” 10 saules elektrostacijās jau tiek ražota elektroenerģija. Viens no lielākajiem saules parkiem atrodas Valgas apkārtnē ar kopējo jaudu 10MW. “Latvija kā mūsu tuvākais kaimiņš bija dabiska izvēle uzņēmuma attīstībai. Esam arī izveidojuši teicamas partnerattiecības ar zemes īpašniekiem abās valstīs,” pastāstīja “Evecon” līdzīpašnieks Mareks Megi, uzsverot, ka igauņu pieredzi iespējams efektīvi izmantot arī Latvijas tirgū. “Kā visi esam pārliecinājušies, pieprasījums pēc enerģijas pieaug, kā arī turpinās pieaugt pāreja uz elektrotransporta izmantošanu. Kā papildus risinājumu redzam jaunas zaļās investīcijas saules, vēja un sistēmu tīkla balansēšanas pakalpojumos visās trīs Baltijas valstīs.”
Igaunija beidzamo divu gadu laikā jau piedzīvojusi “saules enerģijas revolūciju”, jaudām palielinoties no 100 MW līdz 500 MW. “Evecon” aktīvi piedalās saules parku attīstīšanā un izbūvē. Redzam, ka saules parkos saražotajai enerģijai ir ietekme uz kopējo elektroenerģijas cenu, un šī gada saulainās vasaras dienas, jau ļāvušas samazināt elektroenerģijas deficītu,” izteicās A. Mēmets. Ņemot vērā gūto pieredzi un rezultātus, vēlamies iedrošināt arī Latviju spert nākamo soli. Lai nodrošinātu dinamisku izaugsmi, jaunās tehnoloģijas jāapgūst un procesi jāievieš visām iesaistītajām pusēm, tostarp tīklu operatoriem, regulatoriem, patērētājiem, zemes īpašniekiem un pašvaldībām.
Turklāt ieguldījumi enerģētikā ir vēl būtiskāki, ņemot vērā pašreizējo ģeopolitisko situāciju un nepieciešamību stiprināt enerģētisko neatkarību no ārējiem energoresursiem. “Sabiedrība kopumā saprot, ka mums jākļūst neatkarīgākiem enerģētikas jomā, un to, ka mūsu nākotne saistīta ar vienotiem Eiropas un Ziemeļvalstu elektrības tirgiem,” pārliecināti ir uzņēmuma pārstāvji.
Kā atjaunojamās enerģijas parku attīstītājs, SIA “Evecon” kā galveno priekšnoteikumu veiksmīgai attīstībai min skaidru nosacījumu nepieciešamību, lai būtu droši veikt jaunas investīcijas. “Šodienas elektroenerģijas cenas noteikti neatspoguļo aktuālās atjaunojamo resursu ražošanas izmaksas, jo tās varētu būt daudz zemākas ilgtermiņā. Lai arī elektroeneģijas biržā cenas brīžiem ir augstas, pēc investīciju īstenošanas un ģeopolitiskās situācijas uzlabošanās, tās atkal normalizēsies gan mājsaimniecību, gan biznesa patēriņam,” rezumē SIA “Evecon” īpašnieki.
Saules un vēja parku operators “Evecon” divu gadu laikā jau ieguldījis vairāk nekā 30 miljonus eiro Igaunijas tirgū, un kopš aizvadītā gada tas izvērš darbību arī Latvijā un Lietuvā, prognozētajam apgrozījumam 2022. gadā sasniedzot 22 miljonus eiro.
Kopumā “Evecon” Baltijā īsteno saules un vēja enerģijas projektus 1500 MW apjomā. “Mūsu mērķis ir sagatavot projektus ar jaudu 500 MW līdz šā gada beigām un sākt celtniecību 2023. gadā,” nākotnes plānus iezīmēja tā pārstāvji A. Mēmets un M. Megi. Pēc viņu vārdiem, maijā uzņēmums arī veiksmīgi piedalījies subsīdiju izsolē Igaunijā par 90 MW saražojamās saules enerģijas apjomu. “Evecon” ir izveidojis veiksmīgu partnerību ar bankām, tajā skaitā LHV banku par uzņēmuma atjaunojamo investīciju portfeļa finansēšanu.
SIA “Evecon” valdes priekšsēdētājs
Kā neiekrist krāpnieku lamatās?
Perfekts un skaists mauriņš bez piepūles
Kā sevi prezentēt darba tirgū?
Finanšu piesaiste uzņēmuma attīstībai
Ādažos vēris durvis draudzīgo cenu veikals “Fix Price”
CODELEX piedāvā bezmaksas programmēšanas kursus
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.